এশিয়ার অন্যতম পুরনো রোয়িং ক্লাবের অনুষ্ঠান। সেখানে রোয়িং প্রতিযোগীদের নিয়ে উচ্ছ্বাস তো থাকবেই। যে চার জনের দল জাকার্তায় সোনা জিতেছিল তাদের সম্মানে চারটি নতুন বোট নামানো হয় রবীন্দ্র সরোবরের জলে। রোয়িং বা হেপ্টাথলনের মাঝে তাস নিয়েও যে এমন মাতামাতি হবে তা কে জানত? ষাটোর্ধ প্রণব বর্ধন ও ছাপান্ন বছর বয়সি শিবনাথকে প্রশ্ন করা হয়, আপনাদের সোনা জয়ের পর ছোট ছেলেমেয়েদের কী বাবা-মায়েরা তাস খেলতে পাঠাবেন? প্রণববাবু বলেন, ‘‘তাস সম্পর্কে ভুল ধারণা বদলাবে। তাস খেলেও যে চাকরি পাওয়া যায় সেটার প্রচার দরকার।’’